Държавен вестник, бр. 25, 2018 г., стр. 54

СТР.  54	
Д Ъ Р Ж А В Е Н  В Е С Т Н И К 	
БРОЙ  25
Чл. 13. Контролните органи по чл. 12:
1. съобразно тяхната компетентност имат 
право на свободен достъп до:
а) площите, засети с растенията, складовите 
помещения, в които се съхранява продукцията, 
и търговските обекти;
б) документацията за отглеждането на 
растенията;
2. могат да изискват съдействие от органите 
на Министерството на вътрешните работи 
(МВР) при осъществяване на служебните си 
задължения по тази наредба;
3. извършват проверка на всяка засята 
реколта от притежателите на разрешение.
Раздел ІI
Контрол върху отглеждането на растения от 
рода на конопа (канабис) със съдържание 
под 0,2 тегловни процента на тетрахидро-
канабинол
Чл. 14. (1) Производството на посевен ма­
териал от отглежданите растения се извършва 
при условията и по реда, определен в ЗППМ, 
Наредба № 100 от 2006 г. за търговия на по­
севен материал от маслодайни и влакнодайни 
култури на пазара на Европейския съюз (ДВ, 
бр. 77 от 2006 г.) (Наредба № 100 от 2006 г.) 
и Наредба № 8 от 2007 г. за процедурите по 
сертификация и/или одобрение на произвеж­
дания и търгуван посевен материал от групите 
земеделски растения – зърнени, маслодайни 
и влакнодайни, фуражни, зеленчуци, картофи 
и цвекло (ДВ, бр. 29 от 2007 г.).
(2) Изпълнителната агенция по сортоизпит­
ване, апробация и семеконтрол взема проби от 
посевите с растения, разположени на терито­
рията на Република България, за определяне 
съдържанието на тетрахидроканабинол. 
Чл. 15. (1) Притежателите на разрешение 
подават до ИАСАС заявление за вземане на 
проби от всяко засяване, за определяне съдър­
жанието на тетрахидроканабинол в 10-дневен 
срок преди началотo на цъфтежа, но не по-
късно от началото на цъфтежа на посева. 
(2) Вземането на пробите по ал. 1 от засетите 
площи се извършва в периода от 20 дни след 
началото на цъфтежа до 10 дни след края му.
(3) Вземането на проби по ал. 1, броят и 
техният размер, начинът на сушене, съхра­
нение и методът за количествено определяне 
на съдържанието на тетрахидроканабинол се 
извършват по реда на Приложение І от Деле­
гиран регламент (ЕС) 2017/1155.
(4) Изпълнителната агенция по сорто­
изпитване, апробация и семеконтрол подготвя 
взетите проби и ги изпраща в акредитирана 
лаборатория. 
(5) Разходите за транспорта, вземането на 
пробите, тяхната подготовка, изпращане и 
извършване на анализ се заплащат от при­
тежателя на разрешение.
Чл. 16. (1) За извършения анализ за опре­
деляне съдържанието на тетрахидроканабинол 
в пробите по чл. 15, ал. 1 акредитираната 
лаборатория (в Република България или дър­
жава – членка на Европейския съюз) предос­
тавя на ИАСАС официален документ. Копие 
от него се изпраща служебно в МЗХГ и на 
притежателя на разрешение.
(2) Комисията разглежда резултатите от 
анализа на пробите по ал. 1 и когато съдър­
жанието на тетрахидроканабинол надвишава 
0,2 тегловни процента, изготвя предложение 
за предприемане на действия съгласно При­
ложение І на Регламент (ЕС) 2017/1155 на 
Комисията. 
Чл. 17. (1) Прибирането на растенията може 
да започне непосредствено след вземането на 
пробите по чл. 15, ал. 1.
(2) За целите на контрола служители на 
ИАСАС обозначават представителни части 
от всяка засята площ, които продължават да 
бъдат отглеждани при нормални условия в 
продължение на най-малко 10 дни след края 
на цъфтежа в съответствие с метода, установен 
в Приложение І на Регламент (ЕС) 2017/1155 
на Комисията. 
Чл. 18. Посевите с растенията се унищо­
жават: 
1. по заявление на притежателя на разре­
шение, подадено в МЗХГ преди вземане на 
официалните проби от ИАСАС за съдържание 
на тетрахидроканабинол; 
2. по предложение на съответния контролен 
орган по чл. 12, когато:
а) при извършване на проверка от ИАСАС 
и БАБХ се установи, че семепроизводствени­
те посеви не отговарят на изискванията на 
Наредба № 100 от 2006 г.;
б) притежателят на разрешението не е 
заявил вземане на проби за съдържание на 
тетрахидроканабинол по чл. 15, ал. 1; 
в) растенията съдържат над 0,2 тегловни 
процента тетрахидроканабинол.
Чл. 19. (1) Директорът на ОДЗ по место­
нахождение на площите по чл. 18 назначава 
комисия за контрол върху унищожаването 
на посевите. 
(2) В състава на комисията по ал. 1 се включ­
ват представители на ОДЗ, БАБХ и ИАСАС. 
(3) Комисията по ал. 1 извършва оглед за 
състоянието на посевите и изготвя протокол 
най-малко в три екземпляра с указания за 
унищожаване в 10-дневен срок от извършване 
на проверката.